CELEX: 
Language: et
Date: 2021-10-21 00:00:00
Title: KOMISJONI DELEGEERITUD MÄÄRUS (EL) …/…, millega täiendatakse Euroopa Parlamendi ja nõukogu määrust (EL) 2017/625 eeskirjadega selle kohta, millistel juhtudel ja tingimustel vabastatakse teatavad mahepõllumajanduslikud ja üleminekuaja tooted piiripunktis tehtavast ametlikust kontrollist ning kus tuleb teha selliste vabastatud toodete ametlik kontroll, ning millega muudetakse komisjoni delegeeritud määrusi (EL) 2019/2123 ja (EL) 2019/2124

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu määrusega (EL) 2018/848
                  1
                kehtestatakse mahepõllumajandusliku tootmise põhimõtted ja sätestatakse nõuded mahepõllumajandusliku tootmise, sellega seotud sertifitseerimise ning mahepõllumajanduslikule tootmisele viitavate märgiste kasutamise kohta märgistamisel ja reklaamimisel, liidus mahepõllumajanduslike või üleminekuaja toodetena turuleviimise eesmärgil toodete liitu importimise tingimused ja sellega seotud meetmed, samuti kontrolli käsitlevad õigusnormid lisaks Euroopa Parlamendi ja nõukogu määruses (EL) 2017/625
                  2
                (ametliku kontrolli määrus) sätestatutele. 
            
            
               Määruse (EL) 2018/848 artikli 45 lõike 5 kohaselt kontrollitakse asjaomases määruses osutatud mahepõllumajanduslike ja üleminekuaja toodete importimise tingimuste ja meetmete täitmist piiripunktis kooskõlas määruse (EL) 2017/625 artikli 47 lõikega 1. 
            
            
               Määrusega (EL) 2017/625 on kehtestatud raamistik ametlikuks kontrolliks ja muudeks ametlikeks toiminguteks, millega kontrollitakse, kas liidu toidutarneahela alaseid õigusnorme kohaldatakse õigesti. See hõlmab kolmandatest riikidest liitu toodud loomade ja kaupade ametlikku kontrolli. 
            
            
               Määruse (EL) 2017/625 artikli 47 lõikes 1 on täpsustatud looma- ja kaubakategooriad, mille suhtes peavad pädevad asutused tegema ametlikku kontrolli esimeses liitu saabumise piiripunktis. Määruse (EL) 2018/848 artikli 45 lõikes 5 osutatud mahepõllumajanduslikud ja üleminekuaja tooted kuuluvad määruse (EL) 2017/625 artikli 47 lõike 1 punktis f osutatud looma- ja kaubakategooriatesse. 
            
            
               Määruse (EL) 2017/625 artikli 48 punktis h on sätestatud, et looma- ja kaubakategooriad, millel on madal risk või ei ole spetsiifilist riski, võidakse vabastada piiripunktis tehtavast ametlikust kontrollist. Määruse (EL) 2017/625 artikli 77 lõike 1 punkti k kohaselt võib delegeeritud õigusaktidega sätestada ametliku erikontrolli tegemise neile loomadele ja kaupadele, mis on vabastatud piiripunktis tehtavast ametlikust kontrollist.
            
            
               Komisjoni delegeeritud määruses (EL) 2019/2123
                  3
                on sätestatud, millistel juhtudel ja tingimustel võivad pädevad asutused teha selliste mitteloomse toidu ja sööda saadetiste, mille suhtes kohaldatakse määruse (EL) 2017/625 artikli 47 lõike 1 punktides d, e ja f nimetatud õigusaktides sätestatud meetmeid, ning teatavate taimede, taimsete saaduste ja muude objektide saadetiste identsus- ja füüsilist kontrolli mujal kui piiripunktis paiknevas kontrollipunktis ning millistel juhtudel ja tingimustel võivad pädevad asutused teha Euroopa Parlamendi ja nõukogu määruse (EL) 2016/2031
                  4
                artikli 72 lõikes 1 ja artikli 74 lõikes 1 nimetatud taimede, taimsete saaduste ja muude objektide saadetiste dokumentide kontrolli mujal kui piiripunktis. 
            
            
               Komisjoni delegeeritud määruses (EL) 2019/2124
                  5
                on sätestatud olukorrad ja tingimused, mille puhul piiripunkti pädevad asutused võivad lubada selliste taimede, taimsete saaduste ja muude objektide, samuti sellise mitteloomse toidu ja sööda, mille suhtes kohaldatakse määruse (EL) 2017/625 artikli 47 lõike 1 punktides d, e ja f osutatud õigusaktidega ette nähtud meetmeid, saadetiste edasivedu lõppsihtkohta liidus, enne kui laboratoorsete analüüside ja uuringute tulemused on selgunud. 
            
            
               Käesoleva määruse eesmärk on sätestada, millistel juhtudel ja tingimustel vabastatakse teatavad mahepõllumajanduslikud ja üleminekuaja tooted, mida tuuakse liitu kolmandatest riikidest ja mille puhul risk inimeste, loomade ja taimede tervisele, loomade heaolule ja keskkonnale on väike või mille puhul spetsiifiline risk puudub, piiripunktis tehtavast ametlikust kontrollist, samuti eeskirjad selle kohta, kus tuleb teha selliste vabastatud toodete ametlik kontroll.
            
            
               Samuti muudetakse käesoleva määrusega delegeeritud määrusi (EL) 2019/2123 ja (EL) 2019/2124. Muudatusega tagatakse, et määrusi (EL) 2019/2123 ja (EL) 2019/2124 kohaldatakse praegu nende kohaldamisalasse kuuluvate taimede, taimsete saaduste ja muude objektide suhtes, sealhulgas juhul, kui sellised kaubad on mahepõllumajanduslikud või üleminekuaja tooted, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Mitmel korral konsulteeriti komisjoni ametliku kontrolli eksperdirühmaga (E00911) ning peeti mitu kohtumist asjaomaste sidusrühmadega. 
            
            
               Mõju hindamist ei tehtud, kuna käesoleva määruse mõju ei ole eeldatavasti märkimisväärne. Käesolev määrus põhineb määruse (EL) 2017/625 artikli 48 punktis h juba sätestatud võimalusel vabastada piiripunktis tehtavast ametlikust kontrollist looma- ja kaubakategooriad, mille puhul risk inimeste, loomade ja taimede tervisele, loomade heaolule ja keskkonnale on madal või spetsiifiline risk puudub üldse.
            
            
               Komisjoni veebisaidil 
               
                  https://ec.europa.eu/info/law/better-regulation/have-your-say_en
               
                oli antud kõigile võimalus delegeeritud määruse eelnõule tagasiside andmiseks ning selle kaudu saabus üks kommentaar valitsusväliselt organisatsioonilt ja mitu kommentaari avalikelt asutustelt.  Valitsusvälise organisatsiooni kommentaaris öeldi, et mahetoote mõistet tuleb selgitada kõikidele ELi mittekuuluvatele riikidele ning et lisaks päritoluriigi ökomärgisele tuleb tootele lisada ELi märgis, mis kinnitab mahetoote usaldusväärsust. Sellega seoses märgitakse järgmist. Selleks et imporditud toodet saaks ELis müüa ja märgistada mahetootena, on vaja kontrolliasutustelt kinnitust, et ELi imporditud toodete puhul on kohaldatud samu tootmiseeskirju, mis kehtivad ELis.
            
            
               Ühe liikmesriigi pädev asutus tundis muret selle üle, et kavandatud delegeeritud määrus võib avaldada selles liikmesriigis mõju eelarvele ja korralduslikule poolele, sest määruse (EL) 2018/848 artikli 45 lõike 5 kohaselt tuleb imporditud mahepõllumajanduslike toodete kontroll viia läbi esimeses liitu saabumise piiripunktis ning seega eeldas see pädev asutus, et tema riigi territooriumil väheneb ametlike kontrollide tegemine. Seega võttis see pädev asutus meetmeid ega asendanud pensionile jäämise tõttu vähenenud personali. Komisjon teavitas  juba 2021. aasta veebruaris liikmesriike, et kavatseb teatud mahepõllumajanduslikud tooted piiripunktis tehtavast ametlikust kontrollist vabastada, seega jäeti ametlike kontrollide korraldamiseks piisavalt aega. 
            
            
               Kõnealune pädev asutus väljendas õiguslikke kahtlusi seoses määrustes (EL) 2018/848 ja (EL) 2017/625 sätestatud võimalusega vabastada teatavad mahepõllumajanduslike ja üleminekuaja toodete kategooriad piiripunktis tehtavast ametlikust kontrollist. Sellega seoses mainitakse, et nimetatud erandit on põhjendatud delegeeritud määruse eelnõu põhjendustes 1–3. Täpsemalt on määruse (EL) 2017/625 artikli 48 punktiga h antud komisjonile volitus teha kõnelause määruse artikli 47 osas erandeid teatavate looma- või kaubakategooriate suhtes, millel on madal risk või ei ole spetsiifilist riski Määruse (EL) 2017/625 artikli 3 punktis 24 on määratletud „riski“ mõiste, osutades inimeste, loomade või taimede tervisele, loomade heaolule või keskkonnale avalduvale kahjulikule mõjule, ning seal ei seostata riski toidu kvaliteediga. Liitu sisenevaid mahepõllumajanduslikke ja üleminekuaja tooteid võib käsitada toodetena, mille riskitase inimeste, loomade või taimede tervisele, loomade heaolule või keskkonnale on madal või kus spetsiifiline risk üldse puudub, juhul, kui need tooted ei kuulu selliste looma- ja kaubakategooriate alla, mille puhul tuleb määruse (EL) 2017/625 artikli 47 lõike 1 punktide a–e kohaselt teha ametlik kontroll piiripunktis, või selliste looma- ja kaubakategooriate alla, mille puhul tuleb ametlik kontroll teha piiripunktis selliste õigusaktide või eeskirjade kohaselt, millele on osutatud kõnealuse määruse artikli 47 lõike 1 punktis f, aga mitte määruse (EL) 2018/848 kohaselt. Seepärast on asjakohane vabastada sellised tooted piiripunktis tehtavast ametlikust kontrollist.
            
            
               Ning veel väidab kõnealune pädev asutus, et määruse (EL) 2017/625 raamistikku silmas pidades tuleks suure riskitasemega mahepõllumajanduslike toodete ametlikku kontrolli teha piiripunktis vastavalt õigusaktidele, mis on vastu võetud kõnealuse määruse artiklite 126 ja 128 kohaselt. Nagu aga delegeeritud määruse eelnõu põhjenduses 3 on selgitatud, on riski kontseptsioon, mille järgi otsustada loomadele ja kaubale piiripunktis tehtava ametliku kontrolli üle, määratletud määruses (EL) 2017/625, ning selle järgi tuleb arvestada inimeste, loomade või taimede tervisele, loomade heaolule või keskkonnale avalduva kahjuliku mõjuga. Vastupidi aga, riski kontseptsioon, mida kasutatakse määruses (EL) 2018/848 suure riskiga toodete puhul, on seotud mahepõllumajanduslike või üleminekuaja toodete tootmise integreeritusega (kõnealuse määruse artikli 3 punkt 74), see tähendab, et mittevastavustega, mis mõjutavad toodete mahepõllumajanduslikke või üleminekuaja omadusi. 
            
            
               3.DELEGEERITUD ÕIGUSAKTI ÕIGUSLIK KÜLG
            
         
         
            
               Õiguslik alus on määruse (EL) 2017/625 artikli 48 punkt h ja artikli 77 lõike 1 punkt k. Käesolev määrus põhineb ka artikli 53 lõike 1 punktidel a ja e ning artikli 51 lõike 1 punktil a, sest käesoleva määruse artiklitega 5 ja 6 muudetakse vastavalt delegeeritud määrusi (EL) 2019/2123 ja (EL) 2019/2124. Nagu eespool selgitatud, tagatakse käesoleva muudatusega, et määrusi (EL) 2019/2123 ja (EL) 2019/2124 kohaldatakse praegu nende kohaldamisalasse kuuluvate taimede, taimsete saaduste ja muude objektide suhtes, sealhulgas juhul, kui sellised kaubad on mahepõllumajanduslikud ja üleminekuaja tooted, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida. Õiguskindluse huvides on asjakohane sätestada ühes õigusaktis eeskirjad piiripunktis tehtavast ametlikust kontrollist vabastatud mahepõllumajanduslike ja üleminekuaja toodete kohta, eeskirjad selliste vabastatud toodete ametliku kontrolli tegemise koha kohta ning õigusnormid, millega muudetakse delegeeritud määrusi (EL) 2019/2123 ja (EL) 2019/2124.
            
            
               KOMISJONI DELEGEERITUD MÄÄRUS (EL) …/…,
            
            
               21.10.2021,
            
            
               millega täiendatakse Euroopa Parlamendi ja nõukogu määrust (EL) 2017/625 eeskirjadega selle kohta, millistel juhtudel ja tingimustel vabastatakse teatavad mahepõllumajanduslikud ja üleminekuaja tooted piiripunktis tehtavast ametlikust kontrollist ning kus tuleb teha selliste vabastatud toodete ametlik kontroll, ning millega muudetakse komisjoni delegeeritud määrusi (EL) 2019/2123 ja (EL) 2019/2124
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  6
                eriti selle artikli 48 punkti h, artikli 51 lõike 1 punkti a, artikli 53 lõike 1 punkte a ja e ning artikli 77 lõike 1 punkti k,
            
            
               ning arvestades järgmist:
            
            
               (1)Euroopa Parlamendi ja nõukogu määruse (EL) 2018/848
                  7
                artikli 45 lõike 5 kohaselt peab liidus mahepõllumajanduslike või üleminekuaja toodetena turule viidavate toodete liitu importimise tingimuste ja meetmete täitmise ametlik kontroll toimuma piiripunktis kooskõlas määruse (EL) 2017/625 artikli 47 lõikega 1. 
            
            
               (2)Määruse (EL) 2017/625 artikli 47 lõikes 1 on täpsustatud kolmandatest riikidest liitu toodavate loomade ja kaupade kategooriad, milles suhtes peavad pädevad asutused tegema ametliku kontrolli esimeses liitu saabumise piiripunktis. Määruse (EL) 2018/848 artikli 45 lõikes 5 osutatud mahepõllumajanduslikud ja üleminekuaja tooted kuuluvad määruse (EL) 2018/848 asjaomase sätte alusel määruse (EL) 2017/625 artikli 47 lõike 1 punktis f osutatud looma- ja kaubakategooriatesse. Määruse (EL) 2017/625 artikli 47 lõike 1 punktis f osutatud looma- ja kaubakategooriatesse võivad asjaomases sättes osutatud õigusaktide alusel kuuluda ka muud kui määruse (EL) 2018/848 artikli 45 lõikes 5 osutatud mahepõllumajanduslikud ja üleminekuaja tooted. Samuti võivad määruse (EL) 2017/625 artikli 47 lõike 1 punktides a–e osutatud looma- ja kaubakategooriatesse kuuluda mahepõllumajanduslikud ja üleminekuaja tooted, kui need vastavad asjakohastele nõuetele. 
            
            
               (3)Määruse (EL) 2017/625 artikli 48 punkti h kohaselt võidakse piiripunktis tehtavast ametlikust kontrollist vabastada looma- ja kaubakategooriad, millel on madal risk või ei ole spetsiifilist riski. Määruse (EL) 2017/625 artikli 3 punktis 24 on riski määratluses osutatud inimeste, loomade või taimede tervisele, loomade heaolule või keskkonnale avalduvale kahjulikule mõjule, kuid ei seostata seda toidu kvaliteediga. Liitu toodavaid mahepõllumajanduslikke ja üleminekuaja tooteid võib käsitada inimeste, loomade või taimede tervisele, loomade heaolule või keskkonnale avalduva madala riskiga või puuduva spetsiifilise riskiga toodetena, kui need ei kuulu looma- ega kaubakategooriatesse, mille suhtes kohaldatakse määruse (EL) 2017/625 artikli 47 lõike 1 punktide a–e kohaselt piiripunktis ametlikku kontrolli, ega määruse (EL) 2017/625 artikli 47 lõike 1 punktis f osutatud looma- või kaubakategooriatesse, mille liitu toomisega seoses on kehtestatud tingimused või meetmed kooskõlas vastavalt määruse (EL) 2017/625 artikliga 126 või artikliga 128 või asjaomase määruse artikli 1 lõike 2 punktides a–h ja punktis j osutatud õigusnormidega, millega nõutakse, et asjaomaste tingimuste ja meetmete täitmist kontrollitaks loomade ja kaupade sisenemisel liitu. Seepärast on asjakohane vabastada sellised tooted piiripunktis tehtavast ametlikust kontrollist. 
            
            
               (4)Nende liidus turule viidavate mahepõllumajanduslike ja üleminekuaja toodete ametlik kontroll, mis on kooskõlas käesoleva määrusega vabastatud piiripunktis tehtavast ametlikust kontrollist, tuleks teha liidus vabasse ringlusse lubamise kohas. Liikmesriigid peaksid teavitama komisjoni vabasse ringlusse lubamise kohtadest, kus sellist kontrolli tehakse. Komisjon peaks määruse (EL) 2017/625 artikli 133 lõikes 4 osutatud kaubanduse kontrolli- ja ekspertsüsteemis (TRACES) vabasse ringlusse lubamise kohtade loetelu ajakohasena hoidma. 
            
            
               (5)Komisjoni delegeeritud määrus (EL) 2019/2123
                  8
                võimaldab piiripunktide pädevatel asutustel lubada määruse (EL) 2017/625 artikli 47 lõike 1 punktides c ja e osutatud taimede, taimsete saaduste ja muude objektide saadetiste ning selliste mitteloomse toidu ja sööda saadetiste, mille suhtes kohaldatakse asjaomase määruse artikli 47 lõike 1 punktides d, e ja f osutatud õigusaktides sätestatud meetmeid, identsus- ja füüsilist kontrolli teha muus kontrollipunktis kui piiripunkt. Sarnaselt võimaldab delegeeritud määrus (EL) 2019/2123 teha pädevatel asutustel Euroopa Parlamendi ja nõukogu määruse (EL) 2016/2031
                  9
                artikli 72 lõikes 1 ja artikli 74 lõikes 1 osutatud taimede, taimsete saaduste ja muude objektide saadetiste dokumentide kontrolli mujal kui piiripunktis. Delegeeritud määrust (EL) 2019/2123 ei kohaldata siiski määruse (EL) 2017/625 artikli 47 lõike 1 punktides c ja e osutatud taimede, taimsete saaduste ja muude objektide saadetiste suhtes, kui tegemist on mahepõllumajanduslike või üleminekuaja toodetega, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida. 
            
            
               (6)Delegeeritud määruse (EL) 2019/2123 kohaldamisala on vaja laiendada, et tagada selle määruse kohaldamine määruse (EL) 2017/625 artikli 47 lõike 1 punktides c ja e osutatud taimede, taimsete saaduste ja muude objektide saadetistele, mis on mahepõllumajanduslikud või üleminekuaja tooted, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida. Lisaks tuleks delegeeritud määrusega (EL) 2019/2123 ette näha sätted selle kohta, millistel juhtudel ja tingimustel võidakse teha identsus- ja füüsilist kontrolli mujal kui piiripunktis paiknevas kontrollipunktis teatavate selliste toodete saadetistele, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida. 
            
            
               (7)Selleks et hõlbustada liitu toodavate loomade ja kaupade kiiret käitlemist, tuleks piiripunktide pädevatel asutustel võimaldada lubada komisjoni delegeeritud määruse (EL) 2019/2124
                  10
                II peatüki kohast edasivedu lõppsihtkohta kuni määruse (EL) 2017/625 artikli 47 lõike 1 punktides c ja e osutatud taimede, taimsete saaduste ja muude objektide saadetiste laboratoorsete analüüside ja uuringute tulemused on selgunud, kaasa arvatud juhul, kui need kaubad on mahepõllumajanduslikud või üleminekuaja tooted, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida. 
            
            
               (8)Delegeeritud määrusi (EL) 2019/2123 ja (EL) 2019/2124 tuleks seetõttu vastavalt muuta.
            
            
               (9)Selguse ja õiguskindluse huvides tuleks käesolevat määrust kohaldada alates määruse (EL) 2018/848 kohaldamise kuupäevast,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
         
         
            
               Reguleerimisese
            
            
               Käesolevas määruses sätestatakse eeskirjad järgmise kohta:
            
            
               a)millistel juhtudel ja tingimustel vabastatakse teatavad liitu toodavad mahepõllumajanduslikud ja üleminekuaja tooted, mille puhul risk inimeste, loomade ja taimede tervisele, loomade heaolule ja keskkonnale on väike või spetsiifiline risk puudub üldse, piiripunktis tehtavast ametlikust kontrollist, millega kontrollitakse vastavust mahepõllumajanduslikku tootmise ja mahepõllumajanduslike toodete märgistamise nõuetele; 
            
            
               b)kus tuleb teha liidu turule viidavate, punktis a osutatud toodete ametlik kontroll, ning
            
            
               c)delegeeritud määruste (EL) 2019/2123 ja (EL) 2019/2124 muutmine.
            
            
               Artikkel 2
            
            
               Mõisted
            
            
               Käesolevas määruses kasutatakse järgmisi mõisteid:
            
            
               1.„mahepõllumajanduslik toode“ – määruse (EL) 2018/848 artikli 3 punktis 2 määratletud toode;
            
            
               2.„üleminekuaja toode“ – määruse (EL) 2018/848 artikli 3 punktis 7 määratletud toode.
            
            
               Artikkel 3
            
            
               Piiripunktis tehtavast ametlikust kontrollist vabastatud mahepõllumajanduslikud ja üleminekuaja tooted
            
            
               Järgmised liitu toodavad mahepõllumajanduslikud ja üleminekuaja tooted vabastatakse esimeses liitu saabumise piiripunktis tehtavast ametlikust kontrollist:
            
            
               a)mahepõllumajanduslikud ja üleminekuaja tooted, mis ei kuulu määruse (EL) 2017/625 artikli 47 lõike 1 punktides a–e osutatud looma- ja kaubakategooriatesse, ning
            
            
               b)määruse (EL) 2017/625 artikli 47 lõike 1 punktis f osutatud looma- ja kaubakategooriatesse kuuluvad mahepõllumajanduslikud ja üleminekuaja tooted, välja arvatud tooted, mille liitu sisenemise tingimused või meetmed on kehtestatud vastavalt määruse (EL) 2017/625 artikli 126 või 128 kohaselt vastu võetud õigusaktidega, ja tooted, mille liitu sisenemise tingimused või meetmed on kehtestatud kooskõlas asjaomase määruse artikli 1 lõike 2 punktides a–h ja punktis j osutatud õigusnormidega.
            
            
               Artikkel 4
            
            
               Piiripunktis tehtavast ametlikust kontrollist vabastatud mahepõllumajanduslike ja üleminekuaja toodete ametliku kontrolli tegemise koht
            
            
               1.Liidu turule viidavate, artiklis 3 osutatud mahepõllumajanduslike ja üleminekuaja toodete ametlikku kontrolli teeb pädev asutus selle liikmesriigi vabasse ringlusse lubamise kohas, kus saadetis liidus vabasse ringlusse lubatakse. 
            
            
               2.Liikmesriigid teavitavad komisjoni vabasse ringlusse lubamise kohtadest, kus pädevad asutused teevad lõike 1 kohaselt ametlikku kontrolli, ja esitavad nende nimed, aadressid ja kontaktandmed.
            
            
               Komisjon ajakohastab kaubanduse kontrolli- ja ekspertsüsteemi (TRACES) vahendusel vabasse ringlusse lubamise kohtade loetelu. 
            
         
         
            
               3.
                     Liikmesriigid tagavad, et lõikes 1 osutatud vabasse ringlusse lubamise kohtades on pädevatel asutustel TRACESi tõhusaks kasutamiseks vajalik tehnoloogia ja seadmed.
            
            
               Artikkel 5
            
            
               Delegeeritud määruse (EL) 2019/2123 muutmine
            
            
               Delegeeritud määrust (EL) 2019/2123 muudetakse järgmiselt.
            
            
               1.Artikli 1 lõiget 1 muudetakse järgmiselt:
            
            
               a)alapunkti a muudetakse järgmiselt:
            
            
               i)lisatakse punkt ia:
            
            
               „ia)alapunktis i osutatud taimede, taimsete saaduste ja muude objektide saadetised, mida tuleb vastavalt Euroopa Parlamendi ja nõukogu määruse (EL) 2018/848* artikli 45 lõikele 5 piiripunktis ametlikult kontrollida;
            
            
               *Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).“;
            
            
               ii)punkt ii asendatakse järgmisega:
            
            
               „ii)sellise mitteloomse toidu ja sööda saadetised, millele kohaldatakse määruse (EL) 2017/625 artikli 47 lõike 1 punktides d, e ja f nimetatud õigusaktides sätestatud meetmeid, sealhulgas saadetised, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida;“;
            
            
               b)punkt b asendatakse järgmisega:
            
            
               „b)dokumentide kontrolli mujal kui piiripunktis, kui saadetises on:
            
            
               i)määruse (EL) 2016/2031 artikli 72 lõikes 1 ja artikli 74 lõikes 1 osutatud taimed, taimsed saadused ja muud objektid; 
            
            
               ii)alapunktis i osutatud taimed, taimsed saadused ja muud objektid, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida.“;
            
            
               2.Enne I peatükki lisatakse artikkel 1a:
            
            
               „Artikkel 1a
            
            
               Mõisted
            
            
               Käesolevas määruses kasutatakse järgmisi mõisteid:
            
            
               1.„toidu- ja söödaohutuse kontroll“ – ametlik kontroll, mida tehakse määruse (EL) 2017/625 artikli 1 lõike 2 punktides a ja c osutatud normide täitmise kontrollimiseks;
            
         
         
            
               2.„fütosanitaarkontroll“ – ametlik kontroll, mida tehakse määruse (EL) 2017/625 artikli 1 lõike 2 punktis g osutatud normide täitmise kontrollimiseks;
            
            
               3.„mahetoodete kontroll“ – ametlik kontroll, millele on osutatud komisjoni delegeeritud määruse (EL) 2021/XXX (C(2021)7387)* artikli 6 lõikes 1. 
            
            
               *Komisjoni [kuupäev] delegeeritud määrus (EL) 2021/XXX, millega täiendatakse Euroopa Parlamendi ja nõukogu määrust (EL) 2018/848 eeskirjadega, mis käsitlevad liitu importimiseks ette nähtud mahepõllumajanduslike ja üleminekuaja toodete saadetiste ametlikku kontrolli ning kontrollsertifikaati (ELT L xxx, xxx, lk xx)“;
            
            
               3.Artiklit 2 muudetakse järgmiselt:
            
            
               a)lõike 1 sissejuhatav lause asendatakse järgmisega:
            
            
               „Toiduohutust, söödaohutust ja taimekahjustajate vastaseid kaitsemeetmeid käsitlevate liidu normide täitmist tõendavat identsus- ja füüsilist kontrolli võib teha muus kontrollipunktis kui piiripunktis, kui on täidetud järgmised tingimused:“; 
            
            
               b)lisatakse järgmine lõige 4:
            
            
               „4.Pädev asutus võib teha järgmisi ametlikke kontrolle ühtses sisseveodokumendis märgitud kontrollipunktis, mis ei ole piiripunkt, välja arvatud juhul, kui delegeeritud määruse (EL) 2021/XXX (C(2021)7387) artiklis 5 („kontrollsertifikaat“) osutatud kontrollsertifikaadi lahtrisse 30 on tehtud märge kastikesse „Kaubasaadetist ei või vabasse ringlusse lubada“:
            
            
               a)fütosanitaarkontroll, mida tehakse identsus- ja füüsilise kontrolli vormis käesoleva määruse artikli 1 lõike 1 punkti a alapunktis ia osutatud taimede, taimsete saaduste ja muude objektide saadetiste puhul; 
            
            
               b)toidu- ja söödaohutuse kontroll, mida tehakse identsus- ja füüsilise kontrolli vormis käesoleva määruse artikli 1 lõike 1 punkti a alapunktis ii osutatud selliste taimede, taimsete saaduste ja muude objektide saadetiste puhul, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida.“; 
            
            
               4.Lisatakse artikkel 2a:
            
            
               „Artikkel 2a
            
            
               Tingimused, mida kohaldatakse mahetoodete kontrolli puhul, mida tehakse identsus- ja füüsilise kontrolli vormis mujal kui piiripunktis paiknevas kontrollipunktis saadetiste puhul, milles on teatavad tooted, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida
            
            
               1.Pädev asutus võib identsus- ja füüsilise kontrolli vormis teha mahetoodete kontrolli artikli 1 lõike 1 punkti a alapunktis ia osutatud taimede, taimsete saaduste ja muude objektide saadetistele ning artikli 1 lõike 1 punkti a alapunktis ii osutatud mitteloomse toidu ja sööda saadetistele, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida, kontrollsertifikaadis märgitud kontrollipunktis, mis ei ole piiripunkt, kui on täidetud järgmised tingimused:
            
            
               a)saadetise eest vastutav ettevõtja on komisjoni rakendusmääruse (EL) 2021/XXXX (C(2021)8811)* artikli 3 lõike 1 kohase eelteate esitamisel märkinud kontrollsertifikaadis identsus- ja füüsilise kontrolli vormis mahetoodete kontrolli jaoks mõeldud kontrollipunkti või piiripunkti pädev asutus on märkinud kontrollsertifikaadis identsus- ja füüsilise kontrolli vormis mahetoodete kontrolli jaoks mõeldud kontrollipunkti; 
            
            
               b)mahetoodete kontroll, mille piiripunkti pädev asutus tegi dokumentide kontrolli vormis, oli rahuldava tulemusega; 
            
            
               c)piiripunkti pädev asutus märkis kontrollsertifikaadi lahtrisse 26, et lubab viia saadetise asjaomasesse kontrollipunkti; 
            
            
               d)piiripunkti pädev asutus on märkinud ühtsesse sisseveodokumenti, et lubab viia saadetise kontrollipunkti, kus saadetisele tehakse identsus- ja füüsilise kontrolli vormis toidu- ja söödaohutuse kontroll või vajaduse korral identsus- ja füüsilise kontrolli vormis fütosanitaarkontroll;
            
            
               e)enne saadetise piiripunktist välja viimist teavitab piiripunktis paiknev mahetoodete kontrolli eest vastutav pädev asutus kontrollipunktis paiknevat mahetoodete kontrolli eest vastutavat pädevat asutust saadetise saabumisest, edastades talle kaubanduse kontrolli- ja ekspertsüsteemi (TRACES) kaudu kontrollsertifikaadi; 
            
            
               f)ettevõtja on vedanud saadetise piiripunktist kontrollipunkti tollijärelevalve all ja kaupu vedamise ajal maha laadimata;
            
         
         
            
               g)ettevõtja tagab, et artikli 1 lõike 1 punkti a alapunktis ia osutatud taimede, taimsete saaduste ja muude objektide saadetistega ning artikli 1 lõike 1 punkti a alapunktis ii osutatud mitteloomse toidu ja sööda saadetistega, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida, on kontrollipunkti jõudes kaasas kontrollsertifikaadi kinnitatud koopia; 
            
            
               h)ettevõtja on märkinud tolliasutusele saadetise kontrollipunkti viimise jaoks esitatud tollideklaratsioonis kontrollsertifikaadi viitenumbri ja hoiab selle sertifikaadi koopiat tolliasutuse jaoks kättesaadavana, nagu on osutatud määruse (EL) nr 952/2013 artiklis 163.
            
            
               2.Lõike 1 punktis g osutatud nõuet, et saadetisega peab olema kaasas kontrollsertifikaadi kinnitatud koopia, ei kohaldata juhul, kui kolmanda riigi kontrolliasutus on delegeeritud määruse (EL) 2021/XXX (C(2021)7387) kohaselt väljastanud asjaomase sertifikaadi TRACESi kaudu või kui ettevõtja on asjaomase sertifikaadi TRACESis üles laadinud ning piiripunkti pädev asutus on kontrollinud, et see vastab kontrollsertifikaadi originaalile.
            
            
               *Komisjoni [kuupäev] rakendusmäärus (EL) 2021/XXX, millega kehtestatakse eeskirjad dokumentide ja teatiste kohta, mida nõutakse liitu importimiseks ette nähtud mahepõllumajanduslike ja üleminekuaja toodete puhul (ELT L xxx, xxx, lk x).“;
            
            
               5.Artiklit 3 muudetakse järgmiselt:
            
            
               a)lõike 1 sissejuhatav lause asendatakse järgmisega:
            
            
               „Artikli 1 lõike 1 punkti a alapunktis ii osutatud mitteloomse toidu ja sööda saadetiste identsus- ja füüsilist kontrolli võib teha mujal kui piiripunktis paikneva kontrollipunkti pädev asutus, kui on täidetud üks järgmistest tingimustest:“;
            
            
               b)lisatakse lõiked 3 ja 4: 
            
            
               „3.Pädev asutus võib identsus- ja füüsilist kontrolli artikli 1 lõike 1 punkti a alapunktis ii osutatud mitteloomse toidu ja sööda saadetistele, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida, teha kontrollipunktis, mis ei ole piiripunkt, kui lisaks käesoleva artikli lõike 1 ühele tingimusele on täidetud järgmised tingimused:
            
            
               a)saadetise eest vastutav ettevõtja on nõudnud, et identsus- ja füüsilise kontrolli vormis toidu- ja söödaohutuse kontroll ning identsus- ja füüsilise kontrolli vormis mahetoodete kontroll viiakse üle asjaomasesse kontrollipunkti;
            
            
               b)juhul kui piiripunkti pädev asutus on valinud saadetise nii identsus- ja füüsilise kontrolli vormis toidu- ja söödaohutuse kontrolliks kui ka identsus- ja füüsilise kontrolli vormis tehtavaks mahetoodete kontrolliks, on piiripunkti pädev asutus lubanud, et selline üleviimine tehakse kõigi nende kontrollide puhul, või kui see on asjakohane, otsustanud, et selline üleviimine tehakse kõigi nende kontrollide puhul. Asjaomased kontrollid tuleb teha samas kontrollipunktis, mis peab olema määratud saadetises oleva kauba kategooria jaoks ja asuma liikmesriigis, kus saadetis vabasse ringlusse lubatakse.
            
            
               4.Kui saadetised viiakse lõike 3 kohaselt üle kontrollipunkti, peab piiripunktis toidu- ja söödaohutuse kontrolli eest vastutav pädev asutus tegema üleviimise kohta märke ühtsesse sisseveodokumenti ning piiripunktis mahetoodete kontrolli eest vastutav pädev asutus tegema üleviimise kohta märke kontrollsertifikaati.“; 
            
            
               6.Artiklit 4 muudetakse järgmiselt:
            
            
               a)lõikele 1 lisatakse punkt c:
            
            
               „c)punktides a ja b osutatud taimed, taimsed saadused ja muud objektid, mida tuleb vastavalt määruse (EL) 2018/848 artikli 45 lõikele 5 piiripunktis ametlikult kontrollida.“;
            
            
               b)lisatakse lõiked 4 ja 5:
            
            
               „4.Lõike 1 punktis c osutatud taimede, taimsete saaduste ja muude objektide identsus- ja füüsilist kontrolli võib teha mujal kui piiripunktis paikneva kontrollipunkti pädev asutus, kui lisaks lõikes 2 sätestatud ühele tingimusele on täidetud järgmised tingimused:
            
            
               a)saadetise eest vastutav ettevõtja on nõudnud, et identsus- ja füüsilise kontrolli vormis fütosanitaarkontroll ning identsus- ja füüsilise kontrolli vormis mahetoodete kontroll viiakse üle asjaomasesse kontrollipunkti;
            
            
               b)juhul kui piiripunkti pädev asutus on valinud saadetise nii identsus- ja füüsilise kontrolli vormis fütosanitaarkontrolliks kui ka identsus- ja füüsilise kontrolli vormis tehtavaks mahetoodete kontrolliks, on piiripunkti pädev asutus lubanud, et selline üleviimine tehakse kõigi nende kontrollide puhul, või kui see on asjakohane, otsustanud, et selline üleviimine tehakse kõigi nende kontrollide puhul. Asjaomased kontrollid tuleb teha samas kontrollipunktis, mis peab olema määratud saadetises oleva kauba kategooria jaoks ja asuma liikmesriigis, kus saadetis vabasse ringlusse lubatakse.
            
            
               5.Kui saadetised viiakse lõike 4 kohaselt üle kontrollipunkti, peab piiripunktis fütosanitaarkontrolli eest vastutav pädev asutus tegema üleviimise kohta märke ühtsesse sisseveodokumenti ning piiripunktis mahetoodete kontrolli eest vastutav pädev asutus tegema üleviimise kohta märke kontrollsertifikaati.“; 
            
         
         
            
               7.Artiklisse 6 lisatakse järgmine lõige 6:
            
            
               „6.Saadetiste puhul, mis on identsus- ja füüsilise kontrolli vormis mahetoodete kontrolli tegemiseks üle viidud kontrollipunkti, peab kontrollipunkti pädev asutus:
            
            
               a)kinnitama TRACESi vahendusel piiripunktis mahetoodete kontrolli eest vastutavale pädevale asutusele saadetise saabumise;
            
            
               b)märkima kontrollsertifikaadile identsus- ja füüsilise kontrolli vormis tehtud mahetoodete kontrolli tulemused ja vastavalt delegeeritud määruse (EL) 2021/XXX (C(2021)7387) artikli 6 lõikele 3 tehtud otsuse saadetise kohta.“;
            
            
               8.Artikli 7 sissejuhatav lause asendatakse järgmisega:
            
            
               „Liitu toodavate, artikli 1 lõike 1 punktis b osutatud taimede, taimsete saaduste ja muude objektide saadetiste dokumentide kontrolli võivad teha järgmised asutused:“;
            
            
               9.Artiklit 8 muudetakse järgmiselt:
            
            
               a)lõike 1 punkti a lisatakse alapunkt v:
            
            
               „v)käesoleva määruse artikli 4 lõike 1 punktis c osutatud taimede, taimsete saaduste ja muude objektide puhul delegeeritud määruses (EL) 2021/XXX (C(2021)7387) osutatud kontrollsertifikaat.“;
            
            
               b)lõige 2 asendatakse järgmisega:
            
            
               „2.Kui ettevõtja veab taimede, taimsete saaduste ja muude objektide saadetise identsus- ja füüsilise kontrolli tegemiseks kontrollipunkti, kohaldatakse artikleid 2, 2a, 4 ja 5.“
            
            
               Artikkel 6
            
            
               Delegeeritud määruse (EL) 2019/2124 muutmine
            
            
               Delegeeritud määrust (EL) 2019/2124 muudetakse järgmiselt.
            
            
               1.Artikli 1 lõike 1 punkti a lisatakse järgmine alapunkt:
            
            
               „iia)alapunktides i ja ii osutatud taimed, taimsed saadused ja muud objektid, mida tuleb vastavalt Euroopa Parlamendi ja nõukogu määruse (EL) 2018/848* artikli 45 lõikele 5 piiripunktis ametlikult kontrollida.
            
            
               *Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).“;
            
            
               2.Artikli 6 lõike 3 sissejuhatav lause asendatakse järgmisega:
            
            
               saadetise eest vastutav ettevõtja tagab, et artikli 1 lõike 1 punkti a alapunktides i, ii ja iia osutatud taimede, taimsete saaduste ja muude objektide saadetiste pakend või transpordivahend on suletud või plommitud nii, et saadetiste edasiveorajatisse transportimise ja seal ladustamise ajal:“.
            
            
               Artikkel 7
            
         
         
            
               Jõustumine ja kohaldamine
            
            
               Käesolev määrus jõustub kolmandal päeval pärast selle avaldamist Euroopa Liidu Teatajas. 
            
            
               Seda kohaldatakse alates 1. jaanuarist 2022.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 21.10.2021
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).
               
               
                  
                     (2)
                  
                        Euroopa Parlamendi ja nõukogu 15. märtsi 2017. aasta määrus (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus) (ELT L 95, 7.4.2017, lk 1).
               
               
                  
                     (3)
                  
                        Komisjoni 10. oktoobri 2019. aasta delegeeritud määrus (EL) 2019/2123, millega täiendatakse Euroopa Parlamendi ja nõukogu määrust (EL) 2017/625 selles osas, millistel juhtudel ja tingimustel võib teatavate kaupade identsus- ja füüsilist kontrolli teha kontrollipunktis ning dokumentide kontrolli mujal kui piiripunktis (ELT L 321, 12.12.2019, lk 64–72).
               
               
                  
                     (4)
                  
                        Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4).
               
               
                  
                     (5)
                  
                        Komisjoni 10. oktoobri 2019. aasta delegeeritud määrus (EL) 2019/2124, millega täiendatakse Euroopa Parlamendi ja nõukogu määrust (EL) 2017/625 looma- ja kaubasaadetiste ametliku kontrolli eeskirjadega, mida kohaldatakse läbi liidu toimuva transiidi, ümberlaadimise ja edasiveo korral, ning millega muudetakse komisjoni määruseid (EÜ) nr 798/2008, (EÜ) nr 1251/2008, (EÜ) nr 119/2009, (EL) nr 206/2010, (EL) nr 605/2010, (EL) nr 142/2011, (EL) nr 28/2012, komisjoni rakendusmäärust (EL) 2016/759 ja komisjoni otsust 2007/777/EÜ (ELT L 321, 12.12.2019, lk 73).
               
               
                  
                     (6)
                  
                        ELT L 95, 7.4.2017, lk 1.
               
               
                  
                     (7)
                  
                        Euroopa Parlamendi ja nõukogu 30. mai 2018. aasta määrus (EL) 2018/848, mis käsitleb mahepõllumajanduslikku tootmist ja mahepõllumajanduslike toodete märgistamist ning millega tunnistatakse kehtetuks nõukogu määrus (EÜ) nr 834/2007 (ELT L 150, 14.6.2018, lk 1).
               
               
                  
                     (8)
                  
                        Komisjoni 10. oktoobri 2019. aasta delegeeritud määrus (EL) 2019/2123, millega täiendatakse Euroopa Parlamendi ja nõukogu määrust (EL) 2017/625 selles osas, millistel juhtudel ja tingimustel võib teatavate kaupade identsus- ja füüsilist kontrolli teha kontrollipunktis ning dokumentide kontrolli mujal kui piiripunktis (ELT L 321, 12.12.2019, lk 64). 
               
               
                  
                     (9)
                  
                        Euroopa Parlamendi ja nõukogu 26. oktoobri 2016. aasta määrus (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ (ELT L 317, 23.11.2016, lk 4).
               
               
                  
                     (10)
                  
                        Komisjoni 10. oktoobri 2019. aasta delegeeritud määrus (EL) 2019/2124, millega täiendatakse Euroopa Parlamendi ja nõukogu määrust (EL) 2017/625 looma- ja kaubasaadetiste ametliku kontrolli eeskirjadega, mida kohaldatakse läbi liidu toimuva transiidi, ümberlaadimise ja edasiveo korral, ning millega muudetakse komisjoni määruseid (EÜ) nr 798/2008, (EÜ) nr 1251/2008, (EÜ) nr 119/2009, (EL) nr 206/2010, (EL) nr 605/2010, (EL) nr 142/2011, (EL) nr 28/2012, komisjoni rakendusmäärust (EL) 2016/759 ja komisjoni otsust 2007/777/EÜ (ELT L 321, 12.12.2019, lk 73).